CELEX: 32019D1399
Language: et
Date: 2019-09-10 00:00:00
Title: Komisjoni rakendusotsus (EL) 2019/1399, 10. september 2019, millega muudetakse rakendusotsust 2014/909/EL väikese tarumardika vastaste kaitsemeetmetega hõlmatud Itaalia piirkondade loetelu osas (teatavaks tehtud numbri C(2019) 6418 all) (EMPs kohaldatav tekst)

12.9.2019   
               
               
                  ET
               
               
                  Euroopa Liidu Teataja
               
               
                  L 235/3
               
            
         KOMISJONI RAKENDUSOTSUS (EL) 2019/1399,
         10. september 2019,
         millega muudetakse rakendusotsust 2014/909/EL väikese tarumardika vastaste kaitsemeetmetega hõlmatud Itaalia piirkondade loetelu osas
         
            
               (teatavaks tehtud numbri C(2019) 6418 all)
            
         
         (Ainult itaaliakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (2) eriti selle artikli 10 lõiget 4,
         ning arvestades järgmist:
         
                     (1)
                  
                  
                     Komisjoni rakendusotsusega 2014/909/EL (3) kehtestati teatavad kaitsemeetmed, mida Itaalia peab võtma pärast seda, kui teatavates piirkondades (algselt Calabria ja Sitsiilia maakonnas) on esinenud väikese tarumardika (Aethina tumida) juhtumeid. Viimaste aastate epidemioloogilise arengu põhjal ja pärast komisjoni rakendusotsuse (EL) 2017/370 (4) jõustumist piirduvad need meetmed praegu Calabria maakonnaga.
                  
               
                     (2)
                  
                  
                     Itaalia teatas 21. juunil 2019 komisjonile uuest väikese tarumardika esinemisest Sitsiilias. Seepärast tuleks rakendusotsuse 2014/909/EL lisas esitatud kaitsemeetmetega hõlmatud piirkondade loetelu laiendada, et sellesse uuesti lisada Sitsiilia maakond.
                  
               
                     (3)
                  
                  
                     Seepärast tuleks rakendusotsust 2014/909/EL vastavalt muuta.
                  
               
                     (4)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2014/909/EL lisa tabel asendatakse järgmisega:
            
               
                           „Liikmesriik
                        
                        
                           Kaitsemeetmetega hõlmatud piirkonnad
                        
                     
                           Itaalia
                        
                        
                           Calabria maakond: kogu maakond
                        
                     
                           Sitsiilia maakond: kogu maakond“
                        
                     
         
         
            Artikkel 2
            Käesolev otsus on adresseeritud Itaalia Vabariigile.
         
         
            Brüssel, 10. september 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Komisjoni 12. detsembri 2014. aasta rakendusotsus 2014/909/EL, mis käsitleb teatavaid kaitsemeetmeid seoses väikese tarumardika esinemise kinnitatud juhtumitega Itaalias (ELT L 359, 16.12.2014, lk 161).
         
            (4)  Komisjoni 1. märtsi 2017. aasta rakendusotsus (EL) 2017/370, millega muudetakse rakendusotsust 2014/909/EL, pikendades Itaalias kehtivate teatavate väikese tarumardika vastaste kaitsemeetmete kohaldamisperioodi ja muutes nende meetmetega hõlmatud piirkondade loetelu (ELT L 56, 3.3.2017, lk 213).